
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 29 

4 Φεβρουάριου 2014 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Αναστολή των εργασιών των δικαστικών υπηρεσιών, των 
Δικαστικών Μεγάρων Κόρινθου και Κεφαλληνίας, των 
προθεσμιών και των πλειστηριασμών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος, 

2. Το γεγονός ότι: α) από την ενεργοποίηση εμπρηστι¬ 
κού μηχανισμού της 27ης Ιανουάριου 2014 προκλήθηκαν 
σημαντικές ζημίες στο Δικαστικό Μέγαρο Κορίνθου και 
β) από την ισχυρή σεισμική δόνηση της 26ης Ιανουάριου 
2014 προκλήθηκαν σημαντικές ζημιές στο Δικαστικό 
Μέγαρο Κεφαλληνίας και οι στεγαζόμενες σε αυτά δι¬ 
καστικές υπηρεσίες υποχρεώθηκαν να διακόψουν τη 
λειτουργία τους. 

3. α) Το από 27-1-2014 έγγραφο της Προϊσταμένης 
του Πρωτοδικείου Κορίνθου από το οποίο προκύπτει 
αντικειμενική αδυναμία της εύρυθμης λειτουργίας των 
υπηρεσιών όλων των δικαστηρίων που στεγάζονται στο 
κτίριο και της Εισαγγελίας και με το οποίο προτείνει 
την ανάγκη αναστολής της λειτουργίας των υπηρεσιών 
όλου του Δικαστικού Μεγάρου για λόγους ασφαλείας. 

β) Το με αριθμό 1/2014 πρακτικό της Επιτροπής Δι¬ 
οίκησης και Διαχείρισης του Δικαστικού Μεγάρου Κο¬ 
ρίνθου από το οποίο προκύπτει ύστερα από επιτόπια 
αυτοψία που διενήργησε η ως άνω επιτροπή στο χώρο 
του Δικαστικού Μεγάρου η πλήρης ακαταλληλότητα του 
Δικαστικού Μεγάρου το οποίο θεωρείται μη ασφαλές 
για τους εργαζομένους σε αυτό και για τους πολίτες και 
ως εκ τούτου κρίνεται απολύτως αναγκαία η αναστολή 
λειτουργίας των υπηρεσιών που στεγάζονται σε αυτό. 

γ) Το με αριθμό Α 134591 Δελτίο Ταχείας Αυτοψίας 
του Υ.ΠΕ.ΧΩ.Δ.Ε. - Γ.Γ.Δ.Ε. - Υ.Α.Σ. από το οποίο προ¬ 
κύπτει, ύστερα από έλεγχο που διενήργησαν οι αρμό¬ 
διες υπηρεσίες στο Δικαστικού Μέγαρο Κεφαλληνίας, 
με αφορμή τον σεισμό της 26 ης Ιανουάριου 2014, ότι 
το κτίριο αυτό χαρακτηρίζεται μη κατοικήσιμο κατά 
τμήμα περιμετρικά των όψεων και συνιστάται να μην 
χρησιμοποιηθεί. 

4. Την έκτακτη περίπτωση εξαιρετικά επείγουσας και 
απρόβλεπτης ανάγκης να διασφαλιστεί η σωματική ακε¬ 
ραιότητα των δικαστικών λειτουργών και υπαλλήλων, 
των δικηγόρων και των πολιτών, καθώς επίσης να προ- 


στατευθούν όσοι πρέπει να επιχειρήσουν εμπρόθεσμα 
διαδικαστικές πράξεις κατά την άσκηση των νόμιμων 
δικαιωμάτων τους. 

5. Τη σχετική πρόταση του Υπουργικού Συμβουλίου, 
αποφασίζουμε: 

Αρθρο 1 

Α. Αναστέλλονται κατά το χρονικό διάστημα από 27 
Ιανουάριου έως 29 Ιανουάριου του έτους 2014:1) Οι ερ¬ 
γασίες όλων των δικαστικών υπηρεσιών του Δικαστικού 
Μεγάρου Κορίνθου. 

2) Οι νόμιμες και δικαστικές προθεσμίες για τη διε¬ 
νέργεια διαδικαστικών πράξεων και άλλων ενεργειών 
ενώπιον των υπηρεσιών του Πρωτοδικείου, της Εισαγ¬ 
γελίας Πρωτοδικών, του Ειρηνοδικείου και του Πται¬ 
σματοδικείου Κορίνθου, με εξαίρεση: 

α) τις ενέργειες για τη χορήγηση προσωρινών δια¬ 
ταγών, 

β) την εκδίκαση αυτόφωρων πλημμελημάτων και 

γ) τη λειτουργία των ανακριτικών τμημάτων. 

Αναστέλλεται επίσης και η παραγραφή των συναφών 
αξιώσεων. 

3) Οι νόμιμες και δικαστικές προθεσμίες για τη διε¬ 
νέργεια διαδικαστικών πράξεων και άλλων ενεργειών 
ενώπιον των υπηρεσιών του Διοικητικό Πρωτοδικείου 
Κορίνθου με εξαίρεση: 

α) την υποβολή αντιρρήσεων κατά της απόφασης κρά¬ 
τησης ή παράτασης της κράτησης αλλοδαπού και την 
αίτηση για ανάκληση της πιο πάνω απόφασης, καθώς 
και την εκδίκαση των αντιρρήσεων και της αίτησης ανά¬ 
κλησης (άρθρο 30 του ν.3907/2011 και άρθρο 76 παρ.4 
και 5 του ν.3386/2005 όπως αντικαταστάθηκαν από το 
άρθρο 55 του ν.3900/2010), 

β) την άσκηση αιτήσεων ακυρώσεως και αντίστοιχων 
αιτήσεων αναστολής (άρθρο 15 του ν.3068/2002, Α' 274, 
όπως το άρθρο αυτό αντικαταστάθηκε με άρθρο 49 του 
ν.3900/2010, Α' 213), καθώς και την εξέταση των συναφών 
αιτημάτων για έκδοση προσωρινής διαταγής, 

γ) την άσκηση προσφυγών και ανακοπών κατά διοι¬ 
κητικών πράξεων, όταν η εκτέλεση των πράξεων αυτών 
δεν αναστέλλεται εκ του νόμου, καθώς και την άσκηση 
των σχετικών αιτήσεων αναστολής κατά άρθρο 200 
του κώδικα Διοικητικής Δικονομίας και την εξέταση 
συναφών αιτημάτων για έκδοση προσωρινής διαταγής. 

4) Οι κατά τις κείμενες διατάξεις διαδικασίες ανα¬ 
γκαστικής εκτέλεσης και η διενέργεια πλειστηριασμών 






492 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


που αφορούν ακίνητα τα οποία βρίσκονται στη δικα¬ 
στική περιφέρεια του Ειρηνοδικείου Κορίνθου, καθώς 
και οι προθεσμίες άσκησης ανακοπών και αιτήσεων που 
αφορούν τις διαδικασίες της πιο πάνω αναγκαστικής 
εκτέλεσης. 

Β. Αναστέλλονται κατά το χρονικό διάστημα από 27 
Ιανουάριου έως 2 Φεβρουάριου του έτους 2014: 

1) Οι εργασίες όλων των δικαστικών υπηρεσιών του 
Δικαστικού Μεγάρου Κεφαλληνίας. 

2) Οι νόμιμες και δικαστικές προθεσμίες για την διε¬ 
νέργεια διαδικαστικών πράξεων και άλλων ενεργειών 
ενώπιον των υπηρεσιών του Πρωτοδικείου, της Εισαγ¬ 
γελίας Πρωτοδικών, του Ειρηνοδικείου και του Πται¬ 
σματοδικείου Αργοστολιού με εξαίρεση: 

α) τις ενέργειες για τη χορήγηση προσωρινών δια¬ 
ταγών, 

β) την εκδίκαση αυτόφωρων πλημμελημάτων και 

γ) τη λειτουργία των ανακριτικών τμημάτων. 

Αναστέλλεται επίσης και η παραγραφή των συναφών 
αξιώσεων. 

3) Οι κατά τις κείμενες διατάξεις διαδικασίες αναγκα¬ 
στικής εκτέλεσης και η διενέργεια πλειστηριασμών που 
αφορούν ακίνητα τα οποία βρίσκονται στη δικαστική περι¬ 


φέρεια του Ειρηνοδικείου Αργοστολιού, καθώς και οι προ¬ 
θεσμίες άσκησης ανακοπών και αιτήσεων που αφορούν 
τις διαδικασίες της πιο πάνω αναγκαστικής εκτέλεσης. 

Άρθρο 2 

Η ισχύς της παρούσας, η οποία θα κυρωθεί νομοθετικά 
σύμφωνα με τα οριζόμενα στην παράγραφο 1 του άρθρου 
44 του Συντάγματος, αρχίζει στις 27 Ιανουάριου 2014. 

Αθήνα, 3 Φεβρουάριου 2014 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 


ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
ΕΥΑΓΓΕΛΟΣ ΒΕΝΙΖΕΛΟΣ, ΙΩΑΝΝΗΣ ΣΤΟΥΡΝΑΡΑΣ, ΔΗΜΗΤΡΙΟΣ ΑΒΡΑΜΟΠΟΥΛΟΣ, 
ΙΩΑΝΝΗΣ ΜΙΧΕΛΑΚΗΣ, ΚΩΝΣΤΑΝΤΙΝΟΣ ΧΑΤΖΗΔΑΚΗΣ, 
ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ, ΠΑΝΟΣ ΠΑΝΑΓΙΩΤΟΠΟΥΛΟΣ, 
ΚΥΡΙΑΚΟΣ ΜΗΤΣΟΤΑΚΗΣ, ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ, 

ΙΩΑΝΝΗΣ ΒΡΟΥΤΣΗΣ, ΑΘΑΝΑΣΙΟΣ ΤΣΑΥΤΑΡΗΣ, ΜΙΧΑΗΛ ΧΡΥΣΟΧΟΪΔΗΣ, 
ΙΩΑΝΝΗΣ ΜΑΝΙΑΤΗΣ, ΧΑΡΑΛΑΜΠΟΣ ΑΘΑΝΑΣΙΟΥ, 
ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ, ΟΛΓΑ ΚΕΦΑΛΟΓΙΑΝΝΗ, 

ΜΙΛΤΙΑΔΗΣ ΒΑΡΒΙΤΣΙΩΤΗΣ, ΘΕΟΔΩΡΟΣ ΚΑΡΑΟΓΛΟΥ, 

ΧΡΗΣΤΟΣ ΣΤΑΪΚΟΥΡΑΣ, ΛΕΩΝΙΔΑΣ ΓΡΗΓΟΡΑΚΟΣ, 

ΜΑΞΙΜΟΣ XΑΡΑΚΟΠΟΥΛΟΣ, ΣΤΑΥΡΟΣ ΚΑΛΑΦΑΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













